**HRVATSKI SAVEZ UDRUGA**

**UZGAJATELJA MALIH ŽIVOTINJA**

**NADZORNI ODBOR**

Bjelovar, 11. travanj 2016. godine

Na temelju članka 42.,43. i 44. statuta Hrvatskog saveza udruga uzgajatelja malih životinja,

Nadzorni odbor u sastavu Davor Konjević – predsjednik, Ivica Kralj – član i Stjepan Tisanić – član, proveo je nadzor nad kompletnim radom tijela upravljanja i drugih tijela Hrvatskog saveza, te sačinio,

**IZVJEŠĆE NADZORNOG ODBORA**

Na osnovu članka 43. i 44. Statuta Hrvatskog saveza udruga uzgajatelja malih životinja, Nadzorni odbor je u skladu sa statutarnim ovlastima i obvezama izvršio kontrolu sljedećih poglavlja:

1. Primjena odredbi Statuta i drugih općih akata,
2. Izvršavanje prava i obveza svih tijela Hrvatskog saveza
3. Evidencija imovine (dugotrajna imovina i sitan inventar)
4. Financijsko poslovanje i završni račun
5. Provođenje i poštivanje statuta, pravilnika, odluka, zaključaka, ugovora i drugih akata

te na osnovu članka 44 Statuta Hrvatskog saveza udruga uzgajatelja malih životinja, podnosi pismeno izvješće skupštini Hrvatskog saveza.

Tijekom 2015. godine, odnosno od posljednje skupštine Hrvatskog saveza koja je održana 26. travnja 2015. godine u Virovitici, Izvršni odbor Hrvatskog Saveza, kao i Izvršni odbor Zbora sudaca, sastao se tri puta. Na svim sjednicama Izvršni odbor je imao kvorum, a eventualni izostanak članova je zapisnički konstatiran.

Zapisnici sa sjednica Izvršnih tijela uredno su vođeni i objavljeni na web. stranicama Hrvatskog saveza te arhivirani, a odluke su donošene u skladu sa Statutom i Pravilnicima Hrvatskog saveza

Sjednice Izvršnog odbora sazivao je Predsjednik, u skladu sa člankom 34. Statuta Hrvatskog saveza udruga uzgajatelja malih životinja. Na sjednice Izvršnog odbora Hrvatskog saveza pozivan je predsjednik Nadzornog odbora dok članovi nisu bili pozivani, pa se stoga predlaže da se na sjednice Izvršnog odbora pozivaju i članovi Nadzornog odbora imajući u vidu članak 42. Statuta gdje se navodi da Nadzorni odbor radi u punom sastavu.

Predsjednik kao i članovi Nadzornog odbora nisu bili pozivani na sjednice Izvršnog odbora Zbora sudaca koji je prema članku 40. Statuta stručno tijelo Hrvatskog saveza, a Nadzorni odbor prema članku 42. Statuta provodi nadzor rada i nad stručnim tijelima Hrvatskog saveza pa se stoga predlaže da se na sjednice Izvršnog odbora Zbora sudaca pozivaju i članovi Nadzornog odbora.

**ZAKLJUČAK:**

1. Prilikom uvida u dokumentaciju i vršenje navedenog nadzora za proteklo izvještajno razdoblje od održavanja godišnje skupštine 2015. godine, Nadzorni odbor utvrdio je da su se u radu Hrvatskog saveza poštovala primjena zakonskih propisa i odredbi Statuta Hrvatskog saveza.
2. Prema novom Zakonu o financiranju neprofitnih organizacija, tj. udrugama, Hrvatski savez do 31.12. tekuće godine ima obavezu izrade Plana rada i Financijskog plana. Planovi nisu izrađeni do zakonski predviđenog roka, već su dostavljeni i usvojeni na prvoj sjednici izvršnog odbora Hrvatskog saveza, održanog u Virovitici, 07.03.2016. godine. Nalažemo da se zakonski rokovi poštuju kako bi se izbjegle nepravilnosti u poslovanju saveza. Predstavnici Hrvatskog saveza koji su putovali na seminare, izložbe ili sastanke, putne naloge su uredno popunjavali.
3. Nadzorom evidencije imovine od 14.03.2016. godine utvrđeno je da (obavljena inventura u Hrvatskom savezu) za 2015. godinu, a za početno stanje korištene su popisne liste na 31.12.2014. godine, te dodana novo nabavljena imovina tijekom tekuće 2015. godine.
4. Nadzorom financijskog poslovanja koji je obavljen 10. travnja u Bjelovaru pregledani su računi na temelju kojih su vršena plaćanja, te je utvrđeno da se blagajničko poslovanje vodi uredno prema zakonskim propisima, a jedini propust odnosi se na obavezu predaje Financijskog izvještaja za 2015 godinu Fini, u zakonskom roku što nije učinjeno. Utvrdili smo da je blagajniku Hrvatskog saveza Draženu Biličiću isplaćena naknada za rad u 2015. godini, sa obračunatim i uplaćenim doprinosima i porezima.
5. Obzirom da je Hrvatski savez kroz statutarne odredbe jasno definirao obveze članica kao i kriterije i mjere koje će se poduzimati u svezi nepoštivanja istih, a koje su doprinijele sređivanju stanja nastalih zbog nepodmirenih potraživanja u prethodnim godinama, isti postupak, odnosno poštivanje statutarnih odredbi, je potrebno kontinuirano provoditi kako se isti problem ne bi ponovo pojavljivao.

Predsjednik Nadzornog odbora:

Davor Konjević